ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id ms id ms id id ms id id id id id ms id ms ms ms ms id id ms id ms id id ms id ms ms ms id id ms id id id id id id id ms id id id id tr ms id id de id id ms ms id id id id id id id id id ms id id id en ms ms en en en en en en en en id id id id ms en id id jv ms id id it es id id en id ms ms ms ms ms ms
Makanan Penghilang Stres: Ada 7 Jenis Yang Boleh Hilangkan Stres Anda
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kalau Nak Kurangkan Stres, Boleh Cuba 7 Jenis Makanan Penghilang Stres Ini
Ditulis oleh Muhammad Wa'iz Disemak pada 04/07/2022
Disemak secara perubatan oleh Dr. Muhamad Firdaus Rahim
Terdapat banyak cara untuk menghilangkan stres. Ada yang keluar berjalan-jalan dan ada juga yang hanya tidur seharian. Bagaimana pula jika guna strategi makanan penghilang stres? Adakah makanan hilangkan stres ini berkesan?
Stres yang berpanjangan bukan sahaja menjejaskan mental, tetapi juga keadaan fizikal anda.
Kajian menunjukkan, jika anda mengalami stres yang kronik, ia akan meningkatkan risiko untuk mengalami penyakit jantung dan kemurungan.
Namun, anda tidak perlu risau. Ada sesetengah makanan penghilang stres yang boleh membantu anda mengawal stres tersebut.
Kami senaraikan beberapa jenis makanan hilangkan stres.
Makanan penghilang stres 1: Serbuk matcha
Serbuk matcha adalah sejenis serbuk yang dihasilkan daripada daun teh hijau yang dikisar halus.
Dalam serbuk matcha, terdapat kandungan L-theanine, yang merupakan sejenis asid amino bukan protein yang kaya dengan kandungan anti stres.
Serbuk matcha kaya dengan kandungan L-theanine memandangkan pohonnya dibesarkan di bawah teduhan, yang meningkatkan kandungan L-theanine ini.
Makanan hilangkan stres 2: Ubi keledek
Ubi keledek adalah sejenis sumber karbohidrat yang kaya dengan pelbagai nutrisi lain. Apabila anda memakan ubi keledek, ia boleh membantu merendahkan hormon kortisol dalam tubuh anda.
Hormon kortisol adalah hormon penyebab stres berlaku. Antara kandungan nutrien yang terdapat dalam ubi keledek ialah vitamin C dan juga potasium.
Kedua-dua nutrien ini sangat berkesan dalam melawan stres yang anda alami.
Makanan penghilang stres 3: Kimchi
Kimchi adalah sejenis makanan tradisional masyarakat Korea.
Ia sejenis hidangan sayuran yang difermentasi atau ditapai, yang biasanya dihasilkan daripada sayur kubis, lobak putih, daun bawang dan serbuk cili.
Disebabkan ia ditapai, ia kaya dengan kandungan bakteria baik yang disebut sebagai probiotik.
Kajian menunjukkan, probiotik mampu mengurangkan kadar stres dan keresahan yang dialami oleh seseorang.
Makanan hilangkan stres 4: Telur
Telur merupakan salah satu sumber protein yang baik dan amat bernutrisi.
Sebiji telur yang anda makan bukan hanya mengandungi protein dan lemak, tetapi juga terkandung vitamin, mineral dan juga antioksidan.
Kesemua nutrien ini sangat bermanfaat dalam melawan stres yang dialami. Selain itu, telur juga mengandungi kolin.
Kolin adalah sejenis nutrien yang berperanan melindungi otak daripada stres yang berlaku. Selain itu, kolin juga sangat membantu menaikkan mood anda.
Makanan penghilang stres 5: Kerang-kerangan
Tidak terhad kepada kerang sahaja, ia juga merujuk kepada pelbagai jenis makanan bercangkerang lain. Ini termasuklah tiram, kupang dan kepah.
Kerang-kerangan seperti ini sangat kaya dengan sejenis asid amino yang disebut sebagai taurin.
Taurin amat diperlukan bagi menghasilkan dopamin. Dopamin adalah neurotransmitter otak yang berperanan mengawal tindak balas stres.
Kajian juga menunjukkan bahawa, taurin mempunyai kesan antikemurungan.
Selain taurin, kerang-kerangan juga kaya dengan pelbagai mineral lain yang sangat membantu meningkatkan mood anda.
Makanan hilangkan stres 6: Ikan berlemak
Apabila disebut ikan berlemak, anda pasti terbayangkan ikan salmon. Namun, di negara kita, ikan salmon bukanlah sejenis ikan yang mudah untuk dijumpai.
Tambahan pula, harganya juga agak mahal. Namun, ada beberapa jenis ikan lain yang juga kaya asid lemak omega-3 sebagai ganti ikan salmon.
Anda boleh makan ikan tenggiri dan ikan sardin yang sangat kaya kandungan omega-3. Omega-3 sangat terkenal dengan fungsinya yang meningkatkan kesihatan otak.
Menurut kajian, mereka yang kurang mengambil sumber omega-3 akan lebih mudah mengalami kemurungan dan juga keresahan.
Makanan penghilang stres 7: Bawang putih
Tidak ramai yang gemar memakan bawang putih disebabkan baunya yang kuat. Namun, tidak ramai juga yang tahu bahawa bawang putih amat berkesan dalam menangani stres yang berlaku kepada anda.
Bawang putih mengandungi kandungan sulfur yang membantu meningkatkan paras glutathione.
Glutathione adalah sejenis antioksidan yang membantu tubuh anda melawan stres.
Kajian juga melaporkan bahawa, bawang putih membantu mengawal simptom keresahan dan kemurungan melalui kajian yang dilaksanakan ke atas haiwan.
Oleh itu, lebih banyak kajian diperlukan untuk mengesahkan kesannya ke atas manusia.
Bagi anda yang sedang cuba mengawal keadaan stres yang dialami, cuba masukkan senarai makanan yang dinyatakan ini dalam diet anda.
Jadikannya sebagai salah satu bahan wajib dalam masakan harian anda.
Anda mungkin akan berasa lebih tenang dan relaks selepas ini.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Dietz, C., & Dekker, M. (2017). Effect of Green Tea Phytochemicals on Mood and Cognition. Current pharmaceutical design, 23(19), 2876–2905.https://doi.org/10.2174/1381612823666170105151800. Accessed 21 Jan 2021.
Thau L, Gandhi J, Sharma S. Physiology, Cortisol. [Updated 2020 May 29]. In: StatPearls [Internet]. Treasure Island (FL): StatPearls Publishing; 2020 Jan-. Available from: https://www.ncbi.nlm.nih.gov/books/NBK538239/Accessed 21 Jan 2021.
Yang, S. J., Lee, J. E., Lim, S. M., Kim, Y. J., Lee, N. K., & Paik, H. D. (2018). Antioxidant and immune-enhancing effects of probiotic Lactobacillus plantarum 200655 isolated from kimchi. Food science and biotechnology, 28(2), 491–499. https://doi.org/10.1007/s10068-018-0473-3. Accessed 21 Jan 2021.
Glenn, M. J., Adams, R. S., & McClurg, L. (2012). Supplemental dietary choline during development exerts antidepressant-like effects in adult female rats. Brain research, 1443, 52–63. https://doi.org/10.1016/j.brainres.2012.01.018. Accessed 21 Jan 2021.
Foods to reduce stress and anxiety.https://health.clevelandclinic.org/eat-these-foods-to-reduce-stress-and-anxiety/ Accessed 21 Jan 2021.
Best food relieve stress. https://www.stress.org/the-best-foods-to-relieve-stress-and-some-to-avoid. Accessed 21 Jan 2021.
Stres! Tiap Kali DATANG BULAN Mesti Berat Badan Naik, Ini Faktor Wanita Gemuk Ketika Period
Stresnya Sekatil Dengan Pendengkur, Nak Tidur Pun Susah! Apa Kata Anda Cuba 5 Tip Ini
Ditulis oleh Muhammad Wa'iz Disemak pada 04/07/2022
Disemak secara perubatan oleh Dr. Muhamad Firdaus Rahim
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.